2. ลักษณะการประกอบธุรกิจ

2.1 ความเป็นมา

ธนาคาร ไทยธนาคาร จำกัด (มหาชน) (“ธนาคาร”) เกิดจากการควบรวมกิจการของธนาคาร
สหธนาคาร จำกัด (มหาชน) และบริษัทเงินทุน 12 บริษัทที่ถูกทางการเข้าแทรกแซง
และบริษัทเงินทุนหลักทรัพย์ กรุงไทยธนกิจ จำกัด (มหาชน) (ปัจจุบันชื่อ บริษัทเงินทุน
กรุงไทยธนกิจ จำกัด (มหาชน) (“กรุงไทยธนกิจ”)) ตามคำสั่งของทางการเมื่อวันที่ 14 สิงหาคม
2541 และมติคณะรัฐมนตรีเมื่อวันที่ 27 ตุลาคม 2541 และประกาศของกระทรวงการคลัง ลงวันที่
22 ธันวาคม 2541 ดังนั้น
ประวัติความเป็นมาตลอดจนการเปลี่ยนแปลงและพัฒนาการที่สำคัญของธนาคารจึงได้เริ่มตั้งแต่เมื่อกระทรวงการคลังและธนาคารแห่งประเทศไทยมีคำสั่งเมื่อวันที่
14 สิงหาคม 2541 ให้ธนาคารลดทุน ถอดถอนกรรมการ
และแต่งตั้งบุคคลดำรงตำแหน่งกรรมการของธนาคาร

 (ประกาศกระทรวงการคลังและธนาคารแห่งประเทศไทย วันที่ 14 สิงหาคม 2541

ธนาคารแห่งประเทศไทย (“ธปท.”) ได้เข้าแทรกแซงกิจการของธนาคาร สหธนาคาร
โดยได้สั่งลดทุนให้ราคาหุ้นของธนาคาร สหธนาคารมีราคาหุ้นละหนึ่งสตางค์
เพื่อให้เจ้าของเดิมเป็นผู้รับภาระความเสียหายที่ได้เกิดขึ้นก่อนมีการแทรกแซง และเพื่อให้ธนาคาร
สหธนาคารมีอัตราเงินกองทุนต่อสินทรัพย์เสี่ยงตามเกณฑ์ของธปท. มีผลให้ธนาคาร
สหธนาคารลดทุนจดทะเบียนจาก 1,800.0 ล้านบาท ลงเหลือ 1.8 ล้านบาท
โดยลดมูลค่าหุ้นจากหุ้นละ 10 บาท เป็นมูลค่าหุ้นละ 0.01 บาท และนำส่วนที่ลดทุนจำนวน
1,798.2 ล้านบาท ส่วนเกินมูลค่าหุ้น ทุนสำรอง
เงินสำรองอื่นที่เป็นเงินกองทุนและกำไรสุทธิคงเหลือภายหลังการจัดสรรไปลดผลขาดทุนตามบัญชีเพื่อให้งบการเงินของธนาคาร
สหธนาคารแสดงฐานะการเงินถูกต้องตามความเป็นจริง ต่อมา ธนาคาร
สหธนาคารได้เพิ่มทุนจดทะเบียนจาก 1.8 ล้านบาท เป็น 12,334.0 ล้านบาท
โดยออกหุ้นสามัญเพิ่มทุนจำนวน 1,233,220 ล้านหุ้น มูลค่าหุ้นละ 0.01 บาท
จำหน่ายให้แก่กองทุนเพื่อการฟื้นฟูและพัฒนาระบบสถาบันการเงิน (“กองทุนเพื่อการฟื้นฟู”)
ทั้งจำนวน
รวมทั้งดำเนินการจดทะเบียนลดทุนและเพิ่มทุนตลอดจนดำเนินการแก้ไขเพิ่มเติมหนังสือบริคณห์สนธิและข้อบังคับ
และเปลี่ยนแปลงคณะกรรมการตามคำสั่งของธปท.และตามกฎหมาย ซึ่งธนาคาร
สหธนาคารได้จดทะเบียนลดทุนและเพิ่มทุนเป็นที่เรียบร้อยเมื่อวันที่ 28 สิงหาคม 2541 และวันที่ 1
กันยายน 2541 ตามลำดับ ส่งผลให้ธนาคาร สหธนาคารมีทุนจดทะเบียนและชำระแล้วทั้งสิ้น
12,334.0 ล้านบาท ทำให้ธนาคาร
สหธนาคารมีความพร้อมและเงินกองทุนเพียงพอสำหรับมาตรการรวมกิจการของธนาคาร
สหธนาคารและบริษัทเงินทุน 12
บริษัทที่ถูกทางการเข้าแทรกแซงเข้ากับกรุงไทยธนกิจซึ่งเป็นแกนในการรวมกิจการ
เพื่อที่จะแปลงสถานะเป็นธนาคารพาณิชย์ใหม่

บริษัทเงินทุน 12 บริษัท ที่ถูกทางการเข้าแทรกแซงมีดังนี้

1.  บริษัทเงินทุน นวธนกิจ จำกัด (มหาชน) ธปท.แทรกแซงเมื่อเดือนพฤษภาคม 2541

2.  บริษัทเงินทุนหลักทรัพย์ ร่วมเสริมกิจ จำกัด (มหาชน) ธปท.แทรกแซงเมื่อเดือนพฤษภาคม
    2541

3.  บริษัทเงินทุน มหาทุน จำกัด ธปท.แทรกแซงเมื่อเดือนพฤษภาคม 2541

4.  บริษัทเงินทุน บางกอกเอเชียน จำกัด ธปท.แทรกแซงเมื่อเดือนพฤษภาคม 2541

5.  บริษัทเงินทุนหลักทรัพย์ เคสิท จำกัด (มหาชน) ธปท.แทรกแซงเมื่อเดือนพฤษภาคม 2541

6.  บริษัทเงินทุน เอราวัณทรัสต์ จำกัด ธปท.แทรกแซงเมื่อเดือนพฤษภาคม 2541

7.  บริษัทเงินทุน เศรษฐการ จำกัด ธปท.แทรกแซงเมื่อเดือนพฤษภาคม 2541

8.  บริษัทเงินทุน ธนสยาม จำกัด (มหาชน) ธปท.แทรกแซงเมื่อ 14 สิงหาคม 2541

9.  บริษัทเงินทุน เฟิสท์ ซิตี้ อินเวสเม้นท์ จำกัด (มหาชน) ธปท.แทรกแซงเมื่อ 14 สิงหาคม
    2541

10. บริษัทเงินทุน วชิระธนทุน จำกัด ธปท.แทรกแซงเมื่อ 14 สิงหาคม 2541

11. บริษัทเงินทุนหลักทรัพย์ ไทยซัมมิท จำกัด ธปท.แทรกแซงเมื่อ 14 สิงหาคม 2541

12. บริษัทเงินทุนหลักทรัพย์ ไอเอฟซีที ไฟแนนซ์ จำกัด (มหาชน) ธปท.แทรกแซงเมื่อ 14
    สิงหาคม 2541

ประกาศกระทรวงการคลัง วันที่ 22 ธันวาคม 2541

ตามที่คณะรัฐมนตรีได้มีมติเมื่อวันที่ 27 ตุลาคม 2541
เห็นชอบแนวทางปฏิบัติการรวมกิจการของธนาคาร สหธนาคาร กระทรวงการคลังจึงได้มีประกาศ ณ
วันที่ 22 ธันวาคม 2541 ให้ธนาคาร สหธนาคารดำเนินตามโครงการ ดังต่อไปนี้

  1. ให้โอนสินทรัพย์และหนี้สินทั้งหมดของบริษัทเงินทุน 12 บริษัท ให้แก่กรุงไทยธนกิจ

2.  ให้โอนสินทรัพย์และหนี้สินทั้งหมดของกรุงไทยธนกิจ ให้แก่ธนาคาร สหธนาคาร

    เมื่อดำเนินการตามข้อ 1 และข้อ 2
    เสร็จสิ้นให้กรุงไทยธนกิจคืนใบอนุญาตประกอบธุรกิจเงินทุนให้แก่กระทรวงการคลัง

การรับโอนสินทรัพย์และหนี้สินจากบริษัทเงินทุนหลักทรัพย์ กรุงไทยธนกิจ จำกัด (มหาชน)

ธนาคารได้ดำเนินการรับโอนสินทรัพย์และหนี้สินทางบัญชีของกรุงไทยธนกิจ
ซึ่งได้รวมสินทรัพย์และหนี้สินของบริษัทเงินทุน 12 บริษัท ตามมติที่ประชุมวิสามัญผู้ถือหุ้นครั้งที่
1/2542 เมื่อวันที่ 15 มกราคม 2542 ตามหนังสือสัญญาโอนสินทรัพย์และหนี้สิน ลงวันที่ 29
มกราคม 2542 และสัญญาฉบับนี้มีผลบังคับใช้ตั้งแต่วันที่ 1 กุมภาพันธ์ 2542 เป็นต้นไป
โดยมีสาระสำคัญ ดังนี้

1.  มูลค่าสินทรัพย์และหนี้สินที่โอน ให้ถือเอามูลค่าตามบัญชี ณ วันที่ 31 มกราคม 2542
    ซึ่งได้กันสำรองครบถ้วนแล้วตามประกาศของ ธปท. (โดยใช้มูลค่าสำรอง ณ วันที่ 30
    พฤศจิกายน 2541)

2.  สินทรัพย์ที่โอน
    ไม่รวมถึงสิทธิเรียกร้องตามสัญญาเช่าซื้อและสิทธิเรียกร้องในเงินให้กู้ยืมเพื่อซื้อหลักทรัพย์

3.  หนี้สินที่โอน ได้แก่ เงินฝาก เงินกู้ยืม ค่าใช้จ่ายค้างจ่าย เจ้าหนี้สามัญอื่น ๆ
    และภาระผูกพันนอกงบดุลในราคาตามมูลหนี้ และรวมตลอดถึงเจ้าหนี้ด้อยสิทธิของกรุงไทยธนกิจ

4.  ในการโอนกิจการ หากมูลค่าสินทรัพย์ที่โอนมีมูลค่ามากกว่ามูลค่าของหนี้สินที่โอน
    ธนาคารจะต้องออกตั๋วเงินเพื่อชดเชยส่วนต่างให้แก่กรุงไทยธนกิจ
    และหากมูลค่าของหนี้สินมากกว่าสินทรัพย์ กรุงไทยธนกิจจะออกตั๋วเงินให้แก่ธนาคาร
    โดยเป็นตั๋วเงินที่ระบุดอกเบี้ยในอัตราดอกเบี้ยเงินฝาก 3 เดือนของธนาคาร บวกร้อยละ 1

5.  กรุงไทยธนกิจ ตกลงส่งมอบบัญชีรายการสินทรัพย์และหนี้สินให้แก่ธนาคาร ภายในวันที่ 15
    กุมภาพันธ์ 2542 และ ธนาคารจะตรวจรับการโอนสินทรัพย์และหนี้สินดังกล่าว
    และจะทำการปรับมูลค่า ราคา และจำนวนให้ถูกต้องตามความเป็นจริงให้เสร็จสิ้นภายใน 6
    เดือนนับแต่วันที่ 15 กุมภาพันธ์ 2542

6.  เพื่อให้การโอนสินทรัพย์และหนี้สินเป็นไปโดยเรียบร้อย
    ธนาคารตกลงที่จะดำเนินการเพิ่มทุนจดทะเบียนด้วยการออกหุ้นสามัญ
    เพื่อให้ผู้ถือหุ้นของกรุงไทยธนกิจนำหุ้นกรุงไทยธนกิจที่ถืออยู่มาแลกกับหุ้นสามัญเพิ่มทุนของธนาคาร
    โดยใช้มูลค่าตามบัญชี ณ วันที่ 31 มกราคม 2542 ทั้งนี้
    จะคำนวณมูลค่าตามบัญชีโดยถือเสมือนว่าธนาคาร กรุงไทย จำกัด (มหาชน)
    ได้เพิ่มทุนในกรุงไทยธนกิจ และกองทุนเพื่อการฟื้นฟูได้เพิ่มทุนในธนาคารครบถ้วนแล้ว

7.  ประกาศกระทรวงการคลัง วันที่ 22 ธันวาคม 2541ให้ยกเว้นค่าธรรมเนียม
    และภาษีอากรในการรวมกิจการ และหากมีค่าใช้จ่ายใด ๆ เกิดขึ้น
    โดยไม่ได้มีการประกาศยกเว้นเอาไว้ และ/หรือ ไม่ว่าจะด้วยเหตุใด
    กรุงไทยธนกิจตกลงจะเป็นผู้รับผิดชอบในภาระดังกล่าวแต่เพียงผู้เดียว

    ธนาคารได้รับโอนสินทรัพย์และหนี้สินทางบัญชีของกรุงไทยธนกิจเสร็จเรียบร้อยตั้งแต่วันที่ 1
    กุมภาพันธ์ 2542
    โดยมียอดรับโอนและปรับมูลค่าของสินทรัพย์และหนี้สินให้ถูกต้องตามผลการตรวจสอบระหว่างกันครั้งล่าสุดเมื่อวันที่
    31 มีนาคม 2543 คือ

    สินทรัพย์ 158,416 ล้านบาท และหนี้สิน 189,433 ล้านบาท
    ส่วนต่างเป็นหนี้สินสูงกว่าสินทรัพย์ 31,017 ล้านบาท)

จากการควบรวมกิจการระหว่าง 14 สถาบันการเงินดังกล่าว
เกิดเป็นธนาคารพาณิชย์แห่งใหม่และได้จดทะเบียนเปลี่ยนแปลงชื่อจากธนาคาร

สหธนาคาร เป็น “ธนาคาร ไทยธนาคาร จำกัด (มหาชน)” ชื่อภาษาอังกฤษ “BANKTHAI
PUBLIC COMPANY LIMITED” เมื่อวันที่ 21 ธันวาคม 2541

ในช่วงต้นปี 2542 ที่ประชุมวิสามัญผู้ถือหุ้นครั้งที่ 1/2542 เมื่อวันที่ 15 มกราคม 2542
มีมติอนุมัติให้ธนาคารเปลี่ยนแปลงมูลค่าหุ้นที่ตราไว้จากหุ้นละ 0.01 บาท เป็นหุ้นละ 10 บาท
โดยวิธีนำหุ้นมารวมกัน และให้เพิ่มทุนอีก 40,000.0 ล้านบาท
โดยการออกหุ้นบุริมสิทธิชนิดไม่สะสมเงินปันผล มีบุริมสิทธิในการแปลงสภาพเป็นหุ้นสามัญได้
และมีสิทธิได้รับการลดทุนภายหลังหุ้นสามัญ จำนวน 4,000 ล้านหุ้น มูลค่าหุ้นละ 10 บาท
จัดสรรโดยจำหน่ายแบบเฉพาะเจาะจงให้แก่กองทุนเพื่อการฟื้นฟูทั้งจำนวนในราคาเท่ากับมูลค่าที่ตราไว้คือหุ้นละ
10 บาท โดยได้จำหน่ายให้แก่กองทุนเพื่อการฟื้นฟูจำนวน 3,706.8 ล้านหุ้น เมื่อวันที่ 30 เมษายน
2542 ทำให้ธนาคารมีทุนจดทะเบียน 52,334 ล้านบาทและทุนชำระแล้ว 49,402 ล้านบาท
ซึ่งได้จดทะเบียนต่อนายทะเบียนบริษัทมหาชนจำกัด กรมทะเบียนการค้า กระทรวงพาณิชย์ เมื่อวันที่
10 พฤษภาคม 2542

ต่อมาที่ประชุมวิสามัญผู้ถือหุ้นครั้งที่ 1/2543 เมื่อวันที่ 21 กรกฎาคม 2543
มีมติอนุมัติให้ธนาคารเข้าถือหุ้นสามัญของกรุงไทยธนกิจได้จนถึงร้อยละ 100
ของทุนจดทะเบียนและเรียกชำระแล้วของกรุงไทยธนกิจและอนุมัติให้ธนาคารลดทุนจดทะเบียนลงจำนวน
2,932.0 ล้านบาท
โดยยกเลิกหุ้นบุริมสิทธิที่ยังมิได้จำหน่ายและให้เพิ่มทุนจดทะเบียนโดยการออกหุ้นสามัญจำนวน
260.05 ล้านหุ้น มูลค่าหุ้นละ 10 บาท
จัดสรรโดยเสนอขายแบบเฉพาะเจาะจงให้แก่ผู้ถือหุ้นของกรุงไทยธนกิจในราคาหุ้นละ 5.6184 บาท
การชำระราคาให้ชำระด้วยหุ้นสามัญของกรุงไทยธนกิจ
ซึ่งธนาคารตีราคาหุ้นสามัญของกรุงไทยธนกิจในราคาหุ้นละ 1.3566 บาท คิดเป็นอัตราส่วน
0.2414478 หุ้นไทยธนาคาร ต่อ 1 หุ้นกรุงไทยธนกิจ
ธนาคารได้เสนอขายหลักทรัพย์เพื่อการแลกหุ้น 2 ครั้ง คือ ครั้งที่ 1 ตั้งแต่วันที่ 18 ถึง 29
ธันวาคม 2543 และครั้งที่ 2 ตั้งแต่วันที่ 15 ถึง 19 มกราคม 2544 รวมทั้งสิ้น 15 วันทำการ
โดยแต่งตั้งบริษัทหลักทรัพย์ ไทยธนกิจ จำกัด (“บล.ไทยธนกิจ”)
เป็นตัวแทนในการรับจองซื้อแลกหลักทรัพย์ สำหรับหุ้นสามัญเพิ่มทุนที่เหลือจากการแลกหุ้นนั้น
ที่ประชุมวิสามัญผู้ถือหุ้นครั้งที่ 2/2543 เมื่อวันที่ 23 พฤศจิกายน 2543
มีมติอนุมัติให้จัดสรรโดยเสนอขายแบบเฉพาะเจาะจงให้แก่บล.ไทยธนกิจ ในราคาหุ้นละ 10 บาท
ภายหลังจากการแลกหุ้นดังกล่าว ทำให้ธนาคารมีทุนจดทะเบียนและชำระแล้วจำนวน 52,002.5
ล้านบาท และได้เข้าเป็นผู้ถือหุ้นรายใหญ่ในกรุงไทยธนกิจโดยถือหุ้นกรุงไทยธนกิจจำนวน
1,062,087,149 หุ้น หรือคิดเป็นร้อยละ 98.62
ของจำนวนหุ้นที่จำหน่ายแล้วทั้งหมดของกรุงไทยธนกิจ

และเพื่อให้ธนาคารสามารถเข้าถือหุ้นในกรุงไทยธนกิจได้จนถึงอัตราส่วนร้อยละ 100
ในกรุงไทยธนกิจ ที่ประชุมคณะกรรมการธนาคารครั้งที่ 3/2544 เมื่อวันที่ 28 กุมภาพันธ์ 2544
มีมติอนุมัติให้ธนาคารทำคำเสนอซื้อหุ้นของกรุงไทยธนกิจจากผู้ถือหุ้นของกรุงไทยธนกิจที่เหลืออีกจำนวน
14,888,851 หุ้น ในราคาหุ้นละ 1.3566 บาท ธนาคารได้ทำคำเสนอซื้อหุ้นตั้งแต่วันที่ 27
เมษายน ถึง 3 กรกฎาคม 2544 รวม 45 วันทำการ ผลการรับซื้อหุ้นดังกล่าวปรากฏว่า
ธนาคารซื้อหุ้นของกรุงไทยธนกิจเพิ่มได้อีกจำนวน 5,142,624 หุ้น
รวมเป็นธนาคารถือหุ้นกรุงไทยธนกิจทั้งสิ้นจำนวน 1,067,229,773 หุ้น หรือเท่ากับร้อยละ 99.10
ของจำนวนหุ้นที่จำหน่ายได้แล้วทั้งหมด
ซึ่งธนาคารแห่งประเทศไทยได้อนุญาตให้ธนาคารถือหุ้นในกรุงไทยธนกิจได้จนกว่ากรุงไทยธนกิจจะดำเนินการชำระบัญชีและเลิกกิจการเสร็จสิ้นแต่ไม่เกินวันที่
31 ธันวาคม 2546 เพื่อให้เป็นไปตามโครงการควบรวมกิจการตามแผนฟื้นฟูระบบสถาบันการเงิน
ทั้งนี้
กรุงไทยธนกิจได้ขอเพิกถอนหุ้นสามัญออกจากการเป็นหลักทรัพย์จดทะเบียนในตลาดหลักทรัพย์แห่งประเทศไทยและได้รับอนุมัติให้เพิกถอนตั้งแต่วันที่
18 กรกฎาคม 2544 สำหรับหุ้นสามัญของธนาคารนั้น
ตลาดหลักทรัพย์แห่งประเทศไทยได้พิจารณาอนุญาตให้หุ้นสามัญของธนาคารเปิดทำการซื้อขายในตลาดหลักทรัพย์แห่งประเทศไทยได้ตั้งแต่วันที่
30 มีนาคม 2544 เป็นต้นมา โดยใช้ชื่อย่อในการซื้อขายว่า “BT”

ต่อมาคณะรัฐมนตรีได้มีมติเมื่อวันที่ 19 กันยายน 2543
เรื่องแนวทางการชดเชยสินทรัพย์ด้อยคุณภาพของธนาคาร
กำหนดให้กองทุนเพื่อการฟื้นฟูชดเชยความเสียหายจากการรับโอนสินทรัพย์ด้อยคุณภาพในส่วนที่รับมาจากบริษัทเงินทุน
12 บริษัทและธนาคาร สหธนาคาร (Covered Asset Pool (CAP)) ด้วยวิธี Yield
Maintenance และปันส่วนผลขาดทุนหรือกำไรจากการบริหารสินทรัพย์ด้อยคุณภาพตามวิธี Gain/
Loss Sharing ทั้งนี้ ที่ประชุมคณะกรรมการธนาคาร ครั้งที่ 17/2543 เมื่อวันที่ 28 กันยายน
2543 ได้รับทราบแนวทางการชดเชยสินทรัพย์ด้อยคุณภาพของธนาคารดังกล่าว
และที่ประชุมคณะกรรมการธนาคาร ครั้งที่ 18/2543 เมื่อวันที่ 18 ตุลาคม 2543
และที่ประชุมวิสามัญผู้ถือหุ้น ครั้งที่ 2/2543 เมื่อวันที่ 23 พฤศจิกายน 2543
ได้มีมติอนุมัติให้ธนาคารปฏิบัติตามแนวทางการชดเชยสินทรัพย์ด้อยคุณภาพของธนาคารที่ได้รับความเห็นชอบจากคณะรัฐมนตรีเมื่อวันที่
19 กันยายน 2543 และให้บันทึกบัญชีรายได้จากการชดเชยสินทรัพย์ด้อยคุณภาพตั้งแต่เดือนมกราคม
2544 เป็นต้นไป ธนาคารจึงทำการลดทุนโดยยกเลิกหุ้นบุริมสิทธิทั้งหมดและคืนทุนหุ้นบุริมสิทธิจำนวน
37,068.0 ล้านบาทให้แก่กองทุนเพื่อการฟื้นฟู และเมื่อวันที่ 9 พฤษภาคม 2544
ธนาคารได้ออกใบสำคัญแสดงสิทธิที่จะซื้อหุ้นบุริมสิทธิ (Warrant) ให้กองทุนเพื่อการฟื้นฟูจำนวน
3,706.8 ล้านหน่วย อายุ 10 ปี ครบกำหนดวันที่ 8 พฤษภาคม 2554
มีข้อจำกัดการโอนคือไม่สามารถโอนเปลี่ยนมือได้
สามารถใช้สิทธิได้ตั้งแต่วันที่ออกใบสำคัญแสดงสิทธิเป็นต้นไปจนกว่าจะครบกำหนดอายุใบสำคัญแสดงสิทธิโดยไม่จำกัดเวลาและจำนวนครั้งในการใช้สิทธิ
มีอัตราการใช้สิทธิใบสำคัญแสดงสิทธิ 1 หน่วย มีสิทธิซื้อหุ้นบุริมสิทธิได้ 1 หุ้น
ราคาการใช้สิทธิต่อหน่วยเท่ากับ 10 บาท ซึ่งธนาคารได้เพิ่มทุนโดยการออกหุ้นบุริมสิทธิจำนวน
3,706.8 ล้านหุ้น มูลค่าหุ้นละ 10 บาท เพื่อรองรับใบสำคัญแสดงสิทธิดังกล่าวไว้เต็มจำนวน
และจดทะเบียนต่อนายทะเบียนบริษัทมหาชนจำกัด กรมทะเบียนการค้า กระทรวงพาณิชย์
เรียบร้อยแล้ว ธนาคารจึงมีทุนจดทะเบียนจำนวน 52,002.5 ล้านบาท แบ่งออกเป็นหุ้นสามัญจำนวน
1,493.45 ล้านหุ้น มูลค่าหุ้นละ 10 บาท และหุ้นบุริมสิทธิจำนวน 3,706.8 ล้านหุ้น มูลค่าหุ้นละ
10 บาท โดยมีทุนชำระแล้วจำนวน 14,934.5 ล้านบาท

และในช่วงปลายปี 2544 ที่ประชุมคณะกรรมการธนาคาร ครั้งที่ 14/2544 เมื่อวันที่ 10 ตุลาคม
2544
มีมติเห็นชอบให้โอนสินทรัพย์ด้อยคุณภาพของธนาคารที่เข้าข่ายพึงโอนไปยังบรรษัทบริหารสินทรัพย์ไทย
(“บสท.”) ตามเกณฑ์ที่กำหนดแห่งพระราชกำหนดบรรษัทบริหารสินทรัพย์ไทย พ.ศ. 2544 ทั้งนี้
ธนาคารได้โอนสินทรัพย์ด้อยคุณภาพไปยัง บสท. จำนวน 90,759.3 ล้านบาท
โดยเป็นสินทรัพย์ด้อยคุณภาพซึ่งเดิมอยู่ภายใต้สัญญาการบริหารและชดเชยสินทรัพย์ด้อยคุณภาพระหว่างธนาคารกับกองทุนเพื่อการฟื้นฟู
ลงวันที่ 1 กุมภาพันธ์ 2544 จำนวน 75,629.0 ล้านบาท
และเป็นสินทรัพย์ด้อยคุณภาพซึ่งไม่ได้รับการชดเชยฯ จำนวน 15,130.3 ล้านบาท ทั้งนี้
ภายหลังจากการโอนสินทรัพย์ด้อยคุณภาพดังกล่าวไป บสท. แล้ว
คงเหลือสินเชื่อรวมดอกเบี้ยค้างรับก่อนหักสำรองเผื่อหนี้สงสัยจะสูญที่ธนาคารยังคงบริหารภายใต้สัญญาการบริหารและชดเชยสินทรัพย์ด้อยคุณภาพอยู่จำนวน
97,238.7 ล้านบาท ซึ่งจะยังได้รับการชดเชยตามเงื่อนไขเดิม

การโอนสินทรัพย์ด้อยคุณภาพภายใต้พระราชกำหนดบรรษัทบริหารสินทรัพย์ไทย พ.ศ. 2544
มีสาระสำคัญดังนี้

1.  บสท.
    จะรับโอนสินทรัพย์ด้อยคุณภาพที่มูลค่าหลักประกันซึ่งประเมินตามเกณฑ์การประเมินมูลค่าหลัก

ประกันของสถาบันการเงินที่ออกตามประกาศธนาคารแห่งประเทศไทย

2. บสท. จะชำระราคาค่าสินทรัพย์ด้อยคุณภาพที่โอนเป็นตราสารหนี้ซึ่งเปลี่ยนมือไม่ได้
ค้ำประกันโดยกองทุนเพื่อการฟื้นฟูมีกำหนดชำระเงินให้เมื่อสิ้นระยะเวลา 10
ปีนับตั้งแต่วันที่ออกตราสารหนี้ดังกล่าว
โดยอัตราดอกเบี้ยเท่ากับอัตราเฉลี่ยของเงินฝากทุกประเภทของธนาคารใหญ่ 5 แห่ง
และชำระดอกเบี้ยทุกสิ้นปีในรูปของตราสารหนี้ซึ่งไม่มีดอกเบี้ย

3. คำนวณผลกำไร/ขาดทุนจากการบริหารสินทรัพย์ด้อยคุณภาพของ บสท.
โดยคำนวณจากราคาของสินทรัพย์ด้อยคุณภาพที่ บสท.
รับโอนมาหักด้วยต้นทุนในการรับโอนและค่าใช้จ่ายทั้งหมดในการดำเนินการของ บสท.
รวมทั้งดอกเบี้ยของตราสารหนี้ โดยมีการปันผลกำไรหรือขาดทุนดังนี้

ในกรณีที่มีผลกำไร

(1) ผลกำไรส่วนแรกจำนวนไม่เกินร้อยละ 20 ของราคาสินทรัพย์ด้อยคุณภาพที่ บสท. รับโอนมา
ให้แบ่งฝ่ายละครึ่งระหว่าง บสท. และธนาคาร

(2) ผลกำไรส่วนที่สอง ให้ธนาคารรับไปทั้งหมด แต่เมื่อรวมกับผลกำไรในข้อ (1)
ต้องไม่เกินส่วนต่างระหว่างมูลค่าสินทรัพย์ด้อยคุณภาพตามบัญชีและราคาสินทรัพย์ด้อยคุณภาพที่ บสท.
รับโอนมา

(3) กำไรส่วนที่เหลือจาก (2) ให้ บสท. รับไปทั้งหมด

ในกรณีที่มีผลขาดทุน

(1) ผลขาดทุนส่วนแรกจำนวนไม่เกินร้อยละ 20 ของราคาสินทรัพย์ด้อยคุณภาพที่ บสท. รับโอนมา
ให้ธนาคารรับไปทั้งหมด

(2) ผลขาดทุนส่วนที่สองที่เหลือจาก (1) จำนวนไม่เกินร้อยละ 20 ของราคาสินทรัพย์ด้อยคุณภาพที่
บสท. รับโอนมา ให้แบ่งฝ่ายละครึ่งระหว่าง บสท. และธนาคาร

(3) ผลขาดทุนส่วนที่เหลือจาก (2) ให้ บสท. รับไปทั้งหมด

ภายหลังจากการโอนสินทรัพย์ด้อยคุณภาพข้างต้นไปยัง บสท.
จะคงเหลือสินทรัพย์ที่ธนาคารยังคงบริหารภายใต้สัญญาการบริหารและชดเชยสินทรัพย์ด้อยคุณภาพ
ซึ่งจะยังได้รับการชดเชยตามเงื่อนไขเดิม โดยมีสาระสำคัญดังนี้

1. กองทุนเพื่อการฟื้นฟูจะให้การชดเชยรายได้ที่ขาดหายไป (Yield Maintenance)
ในอัตราต้นทุนเงินฝากเฉลี่ยของ ธนาคารบวกร้อยละ 1 ชำระทุก 6 เดือน
ตลอดระยะเวลาการชดเชย 5 ปีนับตั้งแต่วันที่ 1 มกราคม 2544

2. เมื่อสิ้นสุดระยะเวลาการชดเชย จะแบ่งส่วนผลกำไร/ขาดทุนจากการบริหาร (Gain/Loss
Sharing) ระหว่างกองทุนเพื่อการฟื้นฟูและธนาคารดังนี้

2.1 กองทุนเพื่อการฟื้นฟูจะชดเชยผลต่างของสำรองตามบัญชี ณ
วันสิ้นสุดระยะเวลาชดเชยและสำรองพึงกันที่ได้รับการค้ำประกัน (ณ 31 ธันวาคม 2542)
ให้แก่ธนาคาร

2.2 คำนวณกำไร/ขาดทุนจากการบริหารสินทรัพย์
จากมูลค่าของสินทรัพย์ที่เรียกเก็บได้ทั้งหมดหักด้วยค่าใช้จ่ายในการติดตามหนี้
เปรียบเทียบกับมูลค่าสินทรัพย์ด้อยคุณภาพที่ได้รับชดเชยทั้งหมดสุทธิหลังหักสำรองพึงกันแล้วแบ่งส่วนผลกำไร/ขาดทุนระหว่างกองทุนเพื่อการฟื้นฟูและธนาคารดังนี้

กรณีกำไร : ให้กองทุนเพื่อการฟื้นฟูได้รับร้อยละ 95 และธนาคารได้รับร้อยละ 5

กรณีขาดทุน : ให้กองทุนเพื่อการฟื้นฟูรับร้อยละ 85 และธนาคารรับร้อยละ 15

2.2 ภาพรวมการประกอบธุรกิจ

ธนาคารดำเนินธุรกิจการธนาคารพาณิชย์และกิจการอื่น ๆ ที่เกี่ยวข้อง
โดยได้รับอนุญาตจากหน่วยงานทางการ
ซึ่งจะมีการให้บริการที่หลากหลายซึ่งนับรวมอยู่ในกลุ่มสายงานการบริการด้านการธนาคารพาณิชย์เพียงสายงานเดียว
ดังนี้

1. ธุรกิจการธนาคารพาณิชย์
ได้รับใบอนุญาตจากธนาคารแห่งประเทศไทยให้บริการด้านการธนาคารพาณิชย์ทุกประเภท ได้แก่
บริการรับฝากเงิน บริการให้กู้ยืมเงิน บริการรับซื้อลด บริการรับรอง บริการอาวัล
บริการค้ำประกัน บริการซื้อขายเงินตราต่างประเทศ การออก Letter of Credit
บริการธนาคารทางโทรศัพท์ (Tele-banking) บริการบัตรเงินด่วน (ATM) เป็นต้น

2. กิจการวิเทศธนกิจ (Bangkok International Banking Facilities (BIBF))
ได้รับใบอนุญาตจากกระทรวงการคลังให้ประกอบกิจการวิเทศธนกิจได้ตั้งแต่วันที่ 2 มีนาคม 2536
เป็นต้นไป

3. กิจการที่ปรึกษาทางการเงิน
ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ในการให้บริการการเป็นที่ปรึกษาทางการเงินประเภทหนึ่ง นอกจากนี้
ศูนย์ข้อมูลที่ปรึกษาของกระทรวงการคลังได้รับจดทะเบียนที่ปรึกษาให้แก่ธนาคารเป็นที่ปรึกษาประเภท
A เมื่อวันที่ 10 กันยายน 2544 ให้บริการในฐานะที่ปรึกษาสาขาการเงิน

4. ธุรกิจด้านหลักทรัพย์และอื่น ๆ ที่เกี่ยวเนื่องกับธุรกิจหลักทรัพย์ ได้แก่

4.1 การจัดการกองทุนส่วนบุคคล
ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์โดยผ่านความเห็นชอบจากธนาคารแห่งประเทศไทยและกระทรวงการคลังให้ประกอบธุรกิจหลักทรัพย์ประเภทการจัดการกองทุนส่วนบุคคลและการจัดการกองทุนสำรองเลี้ยงชีพได้ตั้งแต่วันที่
30 มีนาคม 2544 เป็นต้นไป

2.  การเป็นนายทะเบียนหลักทรัพย์ ได้รับอนุญาตจากคณะกรรมการกำกับหลักทรัพย์และตลาด

หลักทรัพย์ ให้ธนาคารบริการเป็นนายทะเบียนหลักทรัพย์ได้ตั้งแต่วันที่ 12 พฤษภาคม 2543
เป็นต้นไป

3.  การเป็นตัวแทนสนับสนุนการขายหรือรับซื้อคืนหน่วยลงทุนของกองทุนรวม
    ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์โดยให้บริการได้ตั้งแต่วันที่
    1 มกราคม 2545

เป็นต้นไป

นอกจากนี้ ธนาคารได้ลงทุนในบริษัทอื่น ๆ รวมทั้งที่ได้รับโอนมาจาก 14
สถาบันการเงินตามโครงการควบรวมกิจการ โดยได้ลงทุนในสัดส่วนต่าง ๆ ตามความเหมาะสม
ทำให้ธนาคารมีบริษัทย่อย บริษัทร่วม และบริษัทที่เกี่ยวข้อง
ที่มีลักษณะความสัมพันธ์โดยธนาคารเป็นผู้ถือหุ้น
และ/หรือผู้บริหารของธนาคารเข้าเป็นกรรมการในบริษัทนั้น ๆ ซึ่งมีโครงสร้างแบ่งตามกลุ่มธุรกิจได้
5 กลุ่ม ดังนี้

1.  กลุ่มธุรกิจการเงิน ได้แก่ บริษัทที่ทำธุรกิจเงินทุน และธุรกิจหลักทรัพย์

2.  กลุ่มธุรกิจลิสซิ่ง

3.  กลุ่มธุรกิจการเป็นที่ปรึกษา

4.  กลุ่มธุรกิจการประกันภัย

5.  กลุ่มธุรกิจการพาณิชย์และอื่น ๆ

ทั้งนี้ ในภาพรวมกลุ่มบริษัทที่ธนาคารเข้าร่วมลงทุน
จะประกอบธุรกิจที่ส่งเสริมธุรกิจของธนาคารไม่โดยทางตรงก็ทางอ้อม
แต่เนื่องจากโดยส่วนใหญ่เป็นเงินลงทุนที่ธนาคารรับโอนมาจากการควบรวมกิจการ
จึงทำให้การลงทุนกระจายตัวมากเกินไป ทำให้ธนาคารไม่ได้รับผลตอบแทนจากการลงทุนเท่าที่ควร
ธนาคารมีนโยบายที่จะคงกิจการที่มีความแข็งแกร่งมั่นคงและสามารถพัฒนาต่อไปได้ในอนาคต
และจะลดสัดส่วนการลงทุนในธุรกิจที่ไม่มีความสำคัญลง
รวมทั้งลดบทบาทการลงทุนให้เหลือแต่ในบริษัทที่มีประสิทธิภาพในการสร้างผลตอบแทนให้แก่ธนาคารได้เท่านั้น

โครงสร้างธนาคาร บริษัทย่อย และบริษัทร่วม

2.3 โครงสร้างรายได้

โครงสร้างรายได้ของธนาคาร แบ่งได้เป็นสองส่วน คือ รายได้จากดอกเบี้ยและเงินปันผล
และรายได้ที่มิใช่ดอกเบี้ย โดยมีรายละเอียดปรากฏตามงบการเงินสิ้นสุดวันที่ 31 ธันวาคม 2544,
2543 และ 2542 ดังนี้

+---------------------------+-------+----+-------+----+-------+----+
|                           | ณ 31  |    |       |    |       |    |
|                           | ธ     |    |       |    |       |    |
|                           | ันวาคม |    |       |    |       |    |
+---------------------------+-------+----+-------+----+-------+----+
|                           | 2544  |    | 2543  |    | 2542  |    |
+---------------------------+-------+----+-------+----+-------+----+
|                           | ล     | %  | ล     | %  | ล     | %  |
|                           | ้านบาท |    | ้านบาท |    | ้านบาท |    |
+---------------------------+-------+----+-------+----+-------+----+
| รายได้ดอกเบี้ยและเงินปันผล     |       |    |       |    |       |    |
+---------------------------+-------+----+-------+----+-------+----+
| 1. เงินให้สินเชื่อ             | 4,4   | 3  | 4,4   | 5  | 4,6   | 5  |
|                           | 30.84 | 2. | 91.05 | 3. | 34.78 | 9. |
|                           |       | 72 |       | 51 |       | 76 |
+---------------------------+-------+----+-------+----+-------+----+
|  1.1 เงินให้กู้ยืม             | 3,9   | 2  | 3,9   | 4  | 3,8   | 4  |
|                           | 31.09 | 9. | 31.48 | 6. | 64.34 | 9. |
|                           |       | 03 |       | 84 |       | 83 |
+---------------------------+-------+----+-------+----+-------+----+
|  1.2 เงินเบิกเกินบัญชี         | 3     | 2. | 4     | 4. | 5     | 7. |
|                           | 02.47 | 23 | 09.31 | 88 | 95.56 | 68 |
+---------------------------+-------+----+-------+----+-------+----+
|  1.3 ตั๋วเงิน                | 1     | 1. | 1     | 1. | 1     | 2. |
|                           | 97.28 | 46 | 50.26 | 79 | 74.88 | 25 |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| 2. ราย                    | 9     | 7. | 1,5   | 1  | 1,8   | 2  |
| การระหว่างธนาคารและตลาดเงิน | 67.26 | 15 | 31.05 | 8. | 66.01 | 4. |
|                           |       |    |       | 24 |       | 06 |
+---------------------------+-------+----+-------+----+-------+----+
|  2.1 เงินฝาก               | 5     | 4. | 1,2   | 1  | 1,6   | 2  |
|                           | 82.06 | 30 | 75.55 | 5. | 89.57 | 1. |
|                           |       |    |       | 20 |       | 79 |
+---------------------------+-------+----+-------+----+-------+----+
|  2.2 เงินให้สินเชื่อ           | 1     | 0. | 94.35 | 1. | 1     | 1. |
|                           | 11.87 | 83 |       | 12 | 27.45 | 64 |
+---------------------------+-------+----+-------+----+-------+----+
|  2                        | 2     | 2. | 1     | 1. | 48.99 | 0. |
| .3 หลักทรัพย์ซื้อโดยมีสัญญาขายคืน | 73.33 | 02 | 61.15 | 92 |       | 63 |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| 3. หลักทรัพย์                | 9     | 7. | 9     | 1  | 8     | 1  |
|                           | 84.27 | 27 | 54.58 | 1. | 13.20 | 0. |
|                           |       |    |       | 37 |       | 49 |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
|  รวมรายได้ดอกเบี้ยและเงินปันผล | 6,3   | 4  | 6,9   | 8  | 7,3   | 9  |
|                           | 82.37 | 7. | 76.68 | 3. | 13.99 | 4. |
|                           |       | 14 |       | 12 |       | 31 |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| รายได้ที่มิใช่ดอกเบี้ย           |       |    |       |    |       |    |
+---------------------------+-------+----+-------+----+-------+----+
| 1                         | 3     | 2. | 2     | 3. | 2     | 2. |
| . รายได้ค่าธรรมเนียมและบริการ | 01.44 | 23 | 88.23 | 43 | 27.61 | 93 |
+---------------------------+-------+----+-------+----+-------+----+
|  1.1 ก                    | 65.12 | 0. | 63.93 | 0. | 76.80 | 0. |
| ารรับอาวัล รับรอง และค้ำประกัน |       | 48 |       | 76 |       | 99 |
+---------------------------+-------+----+-------+----+-------+----+
|  1.2 อื่น ๆ                 | 2     | 1. | 2     | 2. | 1     | 1. |
|                           | 36.32 | 75 | 24.30 | 67 | 50.81 | 94 |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| 2.                        | 13.92 | 0. | 47.88 | 0. | (2    | (0 |
| กำไร (ขาดทุน) จากการปริวรรต |       | 10 |       | 57 | 7.35) | .3 |
|                           |       |    |       |    |       | 5) |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| 3. ส่วนแบ่ง                 | 4     | 3. | (19   | (2 | (17   | (2 |
| ผลกำไร (ขาดทุน) จากบริษัทย่อย | 85.61 | 58 | 8.67) | .3 | 9.13) | .3 |
|                           |       |    |       | 6) |       | 1) |
|  และบริษัทร่วม               |       |    |       |    |       |    |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| 4. รายได้อื่น                | 6,3   | 4  | 1,2   | 1  | 4     | 5. |
|                           | 57.20 | 6. | 78.89 | 5. | 20.55 | 42 |
|                           |       | 95 |       | 24 |       |    |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
|  รวมรายได้ที่มิใช่ดอกเบี้ย       | 7,1   | 5  | 1,4   | 1  | 4     | 5. |
|                           | 58.17 | 2. | 16.33 | 6. | 41.68 | 69 |
|                           |       | 86 |       | 88 |       |    |
+---------------------------+-------+----+-------+----+-------+----+
|                           |       |    |       |    |       |    |
+---------------------------+-------+----+-------+----+-------+----+
| รายได้รวมทั้งสิ้น              | 13,5  | 10 | 8,3   | 10 | 7,7   | 10 |
|                           | 40.54 | 0. | 93.01 | 0. | 55.67 | 0. |
|                           |       | 00 |       | 00 |       | 00 |
+---------------------------+-------+----+-------+----+-------+----+

รายได้รวมของธนาคารในปี 2544 มีจำนวนทั้งสิ้น 13,540.5 ล้านบาท เพิ่มขึ้นจากงวดเดียวกันของปี 2543 ที่มีจำนวน 8,393.0 ล้านบาท คิดเป็นร้อยละ 61.33

สัดส่วนโครงสร้างรายได้ของธนาคาร ณ สิ้นปี 2544 ที่ผ่านมาได้มีการเปลี่ยนแปลงจากสิ้นปี 2543 โดยมีสัดส่วนของรายได้ที่มิใช่ดอกเบี้ยเพิ่มขึ้นจากร้อยละ 220.67 ในปี 2543 เป็นร้อยละ 405.40 ในปี 2544 และสัดส่วนรายได้ดอกเบี้ยและเงินปันผลลดลงจากร้อยละ 4.61 ในปี 2543 เป็นร้อยละ 8.52 ในปี 2544

เป้าหมายการดำเนินธุรกิจ

ธนาคารกำหนดนโยบายที่จะเป็นผู้นำในการให้บริการสินเชื่อแก่ธุรกิจขนาดใหญ่ Wholesale
Banking โดยวิสัยทัศน์ของธนาคารคือ “A Leading Wholesale – Cum – Investment
Bank” แต่พร้อมกันนี้ ธนาคารก็มุ่งขยายฐานลูกค้าโดยสนับสนุนดูแลลูกหนี้ขนาดกลางและขนาดย่อม
(SMEs) เนื่องจากลูกค้ากลุ่มดังกล่าวจะมีศักยภาพในการเติบโตในอนาคตและจะกลายมาเป็นลูกค้า
Wholesale ได้ โดยมุ่งเน้นการให้บริการสินเชื่อแก่ธุรกิจต่างๆ ที่มีศักยภาพในการดำเนินธุรกิจ
เพื่อตอบสนองนโยบายของรัฐในการให้การสนับสนุนสินเชื่อแก่ผู้ประกอบการที่ได้รับผลกระทบจากวิกฤติเศรษฐกิจ
โดยเน้นในภาคอุตสาหกรรม การส่งออก และการบริการที่มีศักยภาพดี
ตลอดจนอุตสาหกรรมบางประเภทที่ยังคงมีแนวโน้มดี เช่น
สินค้าประเภทอุปโภคบริโภคซึ่งจำเป็นต่อการดำรงชีพและตลาดต่างประเทศยังมีความต้องการอยู่มาก
ธนาคารมุ่งขยายฐานสินเชื่อโดยคำนึงถึงอัตราดอกเบี้ยและผลตอบแทนที่สามารถแข่งขันได้ในตลาดเงินและตลาดทุน
การกระจายกลุ่มธุรกิจเป้าหมายในการขยายสินเชื่อที่หลากหลายและสอดคล้องกับการเติบโตของเศรษฐกิจโดยรวมของประเทศ
พร้อมทั้งสนับสนุนธุรกิจ SMEs เพื่อลดความเสี่ยงในการดำเนินธุรกิจ
และมุ่งบริหารสินเชื่ออย่างมีประสิทธิภาพพร้อมกับการบริหารสินเชื่อใหม่ควบคู่กับการบริหารหนี้ด้อยคุณภาพด้วย

ขณะเดียวกันธนาคารยังมุ่งเน้นการให้บริการ Trade Finance
เพื่อสามารถให้บริการแก่ลูกค้าได้อย่างครบวงจร
นอกจากนี้ยังมีเป้าหมายในการปล่อยกู้ร่วมกับสถาบันการเงินอื่นๆ (Syndicated Loan)
ในโครงการเงินกู้ขนาดใหญ่ และสนับสนุนธุรกิจอื่นๆ ของธนาคาร อาทิเช่น
ธุรกิจที่ปรึกษาทางการเงิน และการบริหารกองทุนสำรองเลี้ยงชีพ เป็นต้น
นอกจากนี้ธนาคารยังมุ่งให้การสนับสนุนธุรกิจของบริษัทในเครือ เช่น ธุรกิจประกันภัย
และธุรกิจหลักทรัพย์ อีกด้วย

นอกจากนี้ธนาคารมุ่งพัฒนาภาพลักษณ์และเนื้อหาในความเป็นสถาบัน “Lean, Fit and Brainy”
โดยเน้น

1.  ปริมาณพนักงานที่ไม่เกิน

2.  pool ของพนักงานที่มีคุณภาพกว้างและลึก และ

3.  ความสามารถในการวิเคราะห์/วิจัย
    การให้บริการที่ปรึกษา/ทักษะในการบริการทางการเงินที่โดดเด่น

ทั้งนี้ เพื่อให้สามารถเจาะตลาดลูกค้าใหม่ ๆ
และสามารถช่วยให้พัฒนาคุณภาพของลูกค้าในขนาดเล็ก/กลางได้อย่างเป็นรูปธรรม